
**ŠTO SU RADILI MATEMATIČARI OVE ŠKOLSKE GODINE**

Za učenike naše škole matematika očito nije bauk. I ove su godine to pokazali velikim odazivom na različita matematička natjecanja i događanja. U svakom od njih postigli su i vrlo zapažene rezultate. Bilo ih je toliko da nije bilo moguće sve nagrađene ni spomenuti na priredbi povodom Dana škole. Zato će ovdje, na mrežnoj stranici škole, svi biti spomenuti.

**SUDOKU** 

Sve je počelo 9. rujna obilježavanjem Međunarodnog dana sudokua u sedam razrednih odjela. A zaljubljenici u ovu logičku igru dobili su priliku pokazati svoje vještine i na natjecanju u organizaciji Mense i Agencije za odgoj i obrazovanje 27. listopada. Na školskoj razini sudjelovao je 31 učenik od 3. do 8. razreda. Na regionalnu razinu natjecanja pozvano je četvero učenika:

**Sonja Marjanović**, 3.c

**Karla Cindrić**, 4.b

**David Cindrić**, 5.b

**Gea Bašić**, 7.b

**Maja Marušić**, 8.a.

**MAT LIGA** 

Sve popularnije natjecanje parova za učenike od 1. do 8. razreda (ove godine sudjelovalo je čak 8600 učenika) izazvalo je veliki interes i u našoj školi. Natjecanje je organizirano u četiri kola, tijekom cijele školske godine. Kad su nam se priključili i prvašići u 3. kolu, dostigli smo broj od 60 parova, tj. 120 sudionika. Izdvojit ćemo sve parove koji su na kraju bili u 10% najboljih u svojim kategorijama.

Posebno treba istaknuti učenice 1.b razreda **Lenu Bačić** i **Petru Jurčić** koje su plasmanom među 10 najboljih parova ostvarili pravo nastupa na finalu. Mentorica im je učiteljica **Ksenija Ćosić**.

Evo popisa svih ostalih:

**1. razred (ukupno: 1065 parova)**

19. mjesto – Petar Bobanović Ćolić i Dominik Klarić/Matej Vugdelija (1.b)

34. mjesto – Paula Lokner i Ida Vučković (1.a)

45. mjesto – Iskra Kelečić i Rita Pajdek (1.a)

60. mjesto – Buga Galjer i Adrian Juroš (1.a)

62. mjesto – Noa Avdagić i Ilija Stefanović (1.b)

mentorice: **Lidija Šteko** (1.a) i **Ksenija Ćosić** (1.b)

**2. razred (ukupno: 761 par)**

56. mjesto – Reem Massoud i Arsen Sossich (2.a)

70. mjesto – Jakov Bečić i Roko Jura (2.a)

mentorica **Ivančica Borić**

**3. razred (ukupno: 661 par)**

65. mjesto – Sonja Marjanović i Maro Milanović (3.c)

mentorica **Danijela Janda Abaci**

**4. razred (ukupno: 642 para)**

21. mjesto –Majd Massoud i Mateo Teklić (4.a)

22. mjesto – Weena Pavelić i Ema Ugarčina (4.a)

51. mjesto – Izidor Strand i Petar Šoprek (4.a)

mentorica **Jadranka Karajačić Puk**

**5. razred (ukupno: 657 parova)**

21. mjesto – Marin Jura i Laura Pezo (5.a)

31. mjesto – Toma Mikić i Andrija Radoš (5.b)

34. mjesto – David Cindrić (5.b) i Filip Gregorić (5.a)

mentorica **Ivana Bracanović**

**6. razred (ukupno: 609 parova)**

23. mjesto – Ada Kelava i Tom Rushaidat


mentorica **Antonija Lalić**

**7. razred (ukupno: 443 para)**

12. mjesto – Ema Čabraja i Anđa Granić (7.a)

36. mjesto – Lara Obad i Dea Pus (7.c)

mentorica **Ivana Bracanović**

**NABOJ JUNIOR** 

Naboj Junior ekipno je natjecanje iz matematike i fizike za učenike osnovnih škola u četveročlanim timovima. Natjecanje je međunarodno i istovremeno se održava u Belgiji (online), Češkoj Republici, Hrvatskoj (online), Nizozemskoj (online), Poljskoj, Slovačkoj i Španjolskoj (online). Cilj je organizatora (u Hrvatskoj je to udruga Mladi nadareni matematičari „Marin Getaldić“) pripremiti zadatke koji podupiru kreativno i logičko razmišljanje. Ovogodišnje natjecanje, drugo u kojem sudjeluju učenici naše škole, održano je 24. studenog.

Predstavljala nas je ekipa u sastavu **Bartol Čabraja**, 8.a; **Nikola Lončar**, 8.a; **Ema Čabraja**, 7.a; **Niko Kojan**, 7.a i ostvarila izvrsno 9. mjesto od ukupno 144 ekipe. Time su zaslužili nagradu.

**VEČER MATEMATIKE** 

Između velikog broja natjecanja smjestila se i Večer matematike. Prvog četvrtka u prosincu već godinama, pa tako i ove, okupljaju se u večernjim satima učenici svih razreda i kroz veliki broj igara i aktivnosti otkrivaju zabavnu stranu matematike. Da sve protekne u redu brinu se učiteljice razredne nastave u svojim razredima te profesorice matematike Antonija Lalić i Ivana Bracanović uz podršku pedagoginje Vanje Praznik.

**MATEMATIČKI KLOKAN** 


Namjera međunarodnog natjecanja „Matematički klokan“ je motivirati učenike da se bave matematikom i izvan redovitih školskih programa te razvijati interes za matematiku te logičko i kombinatoričko mišljenje. U svim državama članicama udruge natjecanje se organizira treći četvrtak u ožujku. Od ukupno 74 natjecatelja iz naše škole, njih 16 je bilo u 10% najboljih u svojim kategorijama i time su zaslužili nagrade. A to su:

**Jakov Bečić** (2.a); **Tea Papeš** (2.a); **Maksim Žužić** (2.a); **Šimun Šubarić** (2.b); **Rita Todorović** (2.a); **Goran Kapetanović** (2.a); **Katarina Bobetko** (3.c); **Sonja Marjanović** (3.c); **Ivana Kelava** (3.c); **Mate Marijanović** (4.b); **Petra Pigac** (4.a); **Karla Cindrić** (4.b); **Majd Masoud** (4.a); **Marin Jura** (5.a); **Josipa Zubčić** (5.a); **David Cindrić** (5.b); **Andrija Radoš** (5.b); **Toma Mikić** (5.b); **Filip Gregorić** (5.a); **Anika Lišnjić** (5.a); **Tom Rushaidat** (6.b); **Ada Kelava** (6.b); **Bartol Čabraja** (8.a); **Matej Bajuk** (8.a).

**EKIPA ZA 5+ – Festival matematike u Puli** 

U sklopu Festivala matematike u Puli održano je ekipno natjecanje iz matematike. Našu su školu predstavljale dvije ekipe. U kategoriji MIKRO ekipa sastavljena od učenika petih i šestih razreda u sastavu **Ada Kelava**, 6.b; **Tom Rushaidat**, 6.b; **David Cindrić**, 5.b; **Marin Jura**, 5.a osvojila je 11. mjesto od ukupno 36 ekipa. A u kategoriji MEGA ekipa sastavljena od učenika sedmih i osmih razreda u sastavu **Bartol Čabraja**, 8.a; **Nikola Lončar**, 8.a; **Ema Čabraja**, 7. a; **Niko Kojan**, 7.a osvojila je sjajno 1. mjesto!

I šećer na kraju – županijsko i državno natjecanje u organizaciji Agencije za odgoj i obrazovanje i Hrvatskog matematičkog društva.

**ŽUPANIJSKO NATJECANJE**  

Nakon školskog natjecanja održanog 26. siječnja zahvaljujući jako dobrim rezultatima (među sedamdesetak učenika po generaciji iz Grada Zagreba) na županijsko natjecanje pozvano je osam učenika naše škole. To su: **Karla Cindrić**, 4.b; **Weena Pavelić**, 4.a; **Ivan Korboni**, 4.a; **Marin Jura**, 5.a; **Ema Čabraja**, 7.a; **Niko Kojan**, 7.a; **Bartol Čabraja**, 8.a; **Nikola Lončar**, 8.a.

Osim učenika koji su pozvani na državno natjecanje svakako treba istaknuti 10. mjesto učenice Weene Pavelić te 15. mjesto učenice Eme Čabraja kojoj je državno natjecanje izmaknulo za nekoliko bodova.

**DRŽAVNO NATJECANJE**

Vrhunac sezone matematičkih natjecanja svakako je državno natjecanje koje je ove godine održano od 22. do 24. travnja u Vodicama. Našu, brojem malu školu, predstavljala su čak dva učenika – **Marin Jura**, 5.a i **Bartol Čabraja**, 8.a )u pratnji mentorica Ivane Bracanović i Antonije Lalić) što je izniman uspjeh s obzirom na to da je na državno natjecanje pozvano dvadesetak učenika od ukupno oko 40 tisuća učenika po generaciji u Republici Hrvatskoj. Marin i Bartol nisu bili samo sudionici nego su ostvarili i zapažene rezultate – obojica su bili na sredini ljestvice čime su zaslužili mjesto među pohvaljenima. Marin je zaslužio i poziv na Hrvatsku matematičku olimpijadu za kadete koja će se održati u listopadu 2024. godine.

I na kraju, nadamo se da ćemo se na kraju sljedeće školske godine opet moći pohvaliti prije svega ovolikim interesom za matematiku, a onda i postignutim uspjesima.

Ivana Bracanović